שלום וברכה לתושבי עמק חפר

קבוצת "ים חופשי עמק חפר" פועלת בתמיכת המועצה האזורית עמק חפר בראשות מר רני אידן, בכדי לחדש את הסטטוס קוו ששרר במשך עשרות שנים בחופי הים מכמורת (הבננה ביץ') ובית ינאי (מסמך מצורף).

**לפני כשנתיים רשות הטבע והגנים התקינה מחסום חשמלי בכניסה לחוף בית ינאי  והחלה לגבות דמי חנייה 24/7 כל ימות השנה.כולל בשעות ובמועדים בהם לא ניתנים שירותי הצלה ורחצה.**

בעונה הנוכחית גם הזכיין בחוף מכמורת נקט באותה מתכונת ובעקבות בקשותינו הובטח על ידי ראש המועצה כי בהסכמים הבאים (מינואר 2016) יובהר כי לא תתאפשר מתכונת גביה זו.

**בימים אלו מופץ קמפיין לעידוד וגיוס תמיכה ציבורית.**

**אנו מזמינים אתכם להביע עמדה, ללחוץ על הלינק, למלא פרטים ולהצטרף למאות אשר כבר שלחו מייל לחמישה בעלי תפקידים ברשות הטבע והגנים ולמבקר המדינה.**

<http://www.anu.org.il/group_messages/152.htm>

רשות הטבע והגנים אינה מקצה חניות חינם כפי שדורש המחוקק באזור הים. המגרש עליו היא מסתמכת כחינמי ונגיש הינו חניון הקניון "אם הדרך", כאשר הובהר על ידי בעליו שמדובר בחניון פרטי האוסר חנייה למעט לבאי הקניון.

בשעות הבוקר והערב וכן בסופי שבוע, אין תחבורה ציבורית והדרך היחידה להגיע אל הים הינה ברכב. ולפיכך, דמי החנייה בבית ינאי בכל שעות היממה ובכל ימי השנה הם למעשה נוהל עקיף לגביית דמי כניסה לים.

יחד בעוצמת קהילה מגובשת נחזיר את המצב לקדמותו ושוב נאפשר לתושבים הוותיקים לחזור ולצעוד בשעות הבוקר בחוף הים מבלי לשלם חנייה, נאפשר לצעירים לשבת מול השמש השוקעת ולגולשים ליהנות מגלי הים בשעות שאפילו הדגים עוד לא התעוררו.

**ניישר קו עם רוח המחוקק והרוח המוסרית והדמוקרטית המבטיחה לכולנו גישה למשאב הציבורי האהוב והיקר.**

מוזמנים לקבוצת הפייסבוק "ים חופשי עמק חפר" המונה מעל ל- 3,500 חברים ובה מוצגים ההישגים מפעולתנו בעונה הנוכחית ותהליכי ההתקדמות:

ביטול גביה לא חוקית במשך שנים בחוף מכמורת "הבננה ביץ" על הקמת אוהלים (50 ש"ח לאוהל ליום) ורשתות צל (150 ש"ח ליום).

ביטול גביית דמי חנייה במשך ארבעה וחצי חודשים בתעריף אחיד בחוף מכמורת "הבננה ביץ'", בניגוד להסכם התפעול עם המועצה. סעיף 1+2 נמצאים בטיפול משפטי להגשת תביעה ייצוגית.

ביטול חסימת הדרך מאז שנת 2012 אל מגרש החנייה בחינם מול חוף נעורים בימים בו נדרשים לשלם חנייה בחניון (יום שישי- 20 ש"ח, שבת-25 ש"ח).

יצירת קשרים רבים ושיתופי פעולה עם קבוצות, עמותות, סיוע משפטי מאדם טבע ודין, תקשורת יומיומית עם ח"כ ושרים בניסיון למצוא פתרונות להבדלים הלא שוויוניים בגביית דמי חנייה במרבית חופי הארץ לעומת חופי עמק חפר. בערי החוף התושבים נכנסים לחופים ללא תשלום וללא דמי חנייה כנוהל עקיף ובמרבית המועצות האזורית הנוהל דומה, גם כאשר מדובר בחופי זכיינים וגם בחופים המופעלים על ידי רשות הטבע והגנים.

בעקבות בקשותינו המועצה זימנה וועדה בראשות מר חיזקי סיבק, חבר מועצה מאביחיל, לבדיקת הבעיות החמורות בחופי עמק חפר בנושא תשלומי דמי חנייה וסוגיות נלוות. בוועדה ישבו גם 2 נציגי ים חופשי עמק חפר במטרה להבטיח הסדרת תשלומי חנייה הוגנים לתושבי המועצה, פיקוח על מחירי מזון וציוד ים ושקיפות לציבור בהצגת ההסכמים עם הזכיינים, כפי שנהוג במרבית החופים בישראל.

העלאת מודעות קהילתית ומתן במה למגוון קולות ועמדות של תושבי העמק והמועצות השכנות, כולם אוהבי ים ואדם.

הצטרפו לקבוצת הפייסבוק בלינק המצורף

[https://www.facebook.com/groups/Yamhofshiemekhefer/](https://www.facebook.com/groups/Yamhofshiemekhefer/" \t "_blank)

בברכה,

ד"ר הדר פרנקו גלאור בשם ים חופשי עמק חפר.